Diari Oficial de la Generalitat Valenciana


Sumari del DOGV 1196, del 04-12-1989 (1989/815879)

ORDRE de 26 de setembre de 1989, de la Conselleria de Cultura, Educació i Ciència, per la qual són delegades atribucions en els directors territorials de Cultura i Educació.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/09/26/(4)/dof/vci/html**

### Dades del document

Número de DOGV
:   1196

Data del DOGV
:   04-12-1989

Secció del DOGV
:   DISPOSICIONS GENERALS

Número del document
:   1989/815879


Data del document
:   26-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 de setembre de 1989, de la Conselleria de Cultura, Educació i Ciència, per la qual són delegades atribucions en els Directors Territorials de Cultura i Educació.  
L?article 68 de la Llei de la Generalitat Valenciana 5/1983, de 30 de desembre, estableix que l?exercici de les competències pròpies de cada òrgan podrà ser delegat per aquest en l?òrgan jeràrquicament inferior, llevat que per aplicació del principi d'eficàcia siga aconsellable atribuir-lo a un altre òrgan.  
Per Ordre de la Conselleria de Cultura, Educació i Ciència de 7 d'octubre de 1987 fou delegat en el secretari general i en el director general de Règim Econòmic i de Personal, indistintament, l?exercici de les facultats ordinàries en matèria de contractació administrativa.  
Els principis de celeritat i eficàcia que han de presidir l'activitat administrativa, aconsellen delegar en els directors territorials d'aquesta Conselleria determinades facultats en matèria de contractació.  
En atenció d'aquests motius i en ús de les facultats que em confereixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es delega en els directors territorials de Cultura i Educació, dins els límits legals, pressupostaris i de l?àmbit territorial respectiu, l?exercici de les facultats ordinàries en matèria de contractació administrativa que corresponen a l?òrgan de contractació, amb o sense servei de restaurant, dels centres o de les dependències diverses que pertanyen a aquesta Conselleria.  
Article segon  
1. L?exercici de les facultats que són delegades en aquesta ordre s'ajustarà a allò que disposen els articles 68 de la Llei de Govern Valencià, 93.4 i 118 de la Llei de procediment administratiu i les instruccions que dicte la Secretaria General d'aquesta Conselleria.  
2. En les resolucions que s'adopten per delegació es farà constar expressament aquesta circumstància, amb citació d'aquesta ordre.  
DISPOSICIONS FINALS  
Primera  
Aquesta delegació de facultats es confereix sense perjudici de les que foren atorgades al secretari general i al director general de Règim Econòmic i de Personal per Ordre d'aquesta Conselleria, de 7 d'octubre de 1987.  
Segona  
Es facultada la Secretaria General d'aquesta Conselleria perquè dicte les normes d'aplicació d'aquesta ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 26 de setembre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI